ساڈا کتا کتا، تہاڈا کتا ٹامی

ساڈا کتا کتا، تہاڈا کتا ٹامی کے معنی پنجابی زبان میں یہ ہیں کہ ہمارا کتا تو کتا ہی ہے، کیا تمہارا کتا اتنا خاص ہے کہ اس کی ناز برداری کی جائے اور اسے ٹامی الگ نام سے پکارا جائے؟۔ حالاں کہ بھارت میں پنجابی کے بولنے والے تناسب کے لحاظ سے بہت کم ہیں، تاہم یہ مقولہ بھارت کی عام تہذیب کا حصہ دسمبر 2020ء اور 2021ء کی شروعات کے عرصے میں بن چکا تھا۔ پنجابی کے علاوہ ہندی، اردو اور شمالی ہند کی کچھ زبانوں میں یہ کثرت سے استعمال ہو رہا تھا۔ اس کا استعمال یوٹیوب پر بھی ایک میم کے طور پر خوب کیا گیا۔

اس کے عام گفتگو میں استعمال کی کچھ مثالیں اس طرح ہیں:
 تہاڈا پلاؤ بریانی، ساڈا پلاؤ، پلاؤ۔
 ساڈا کم سے کم میک اپ، میک اپ۔ تہاڈا میک اپ صبح بیداری۔
 ساڈا گاؤں، گاؤں۔ تہاڈا گاؤں وطن
 تہاڈا کووڈ، کووڈ۔ ساڈا کووڈ عام سا فلو۔

پس منظر 
یہ مقولہ بگ باس 13 میں شریک شہناز گل کے استعمال کرنے سے مشہور ہوا۔ اس نے کہا تھا: "میری کوئی فیلنگز (جذبات) نہیں ہیں۔ ساڈا کتا کتا، تہاڈا کتا ٹامی۔ یہ مقولہ اس قدر مقبول ہوا کہ یش راج موکھاٹے نے اسے بھنگڑا کی موسیقی کے وزن سے ری مکس کرتے ہوئے کہ نغمے کی شکل میں پیش کیا۔ بالی وڈ کی سابقہ ہیروئن روینا ٹنڈن نے ایک ویڈیو میں اس پر اپنی بیٹی راشا کے ساتھ رقص کیا۔

ٹی شرٹ اور موبائل فون 
کئی مشاہیر کے استعمال کے ساتھ ساتھ یہ میم ٹی شرٹوں اور موبائل فون کی رنگ ٹون کی دنیا میں بھی مقبول ہوا۔ کئی ٹی شرٹ کے چھپے مقولے کے ساتھ بازار میں آئے تھے اور کئی لوگوں نے شہناز کی آواز کے رنگ ٹون کو ڈاؤن لوڈ کیا۔

مزید دیکھیے 
 دنانیر مبین
 سماجی میڈیا میں خواتین
 بگ باس 13

حوالہ جات 

انٹرنیٹ میم
خواتین کی ثقافت
بگ باس (ہندی ٹی وی سلسلہ)
پنجابی ثقافت